
טקסט הדף מנוקד



וַאֲתָא אִיהוּ תַּיקֵּן חֲפִיפָה


וְשֶׁיְּהוּ רוֹכְלִין מְחַזְּרִין בָּעֲיָירוֹת מִשּׁוּם תַּכְשִׁיטֵי נָשִׁים כְּדֵי שֶׁלֹּא יִתְגַּנּוּ עַל בַּעֲלֵיהֶם


וְתִיקֵּן טְבִילָה לְבַעֲלֵי קְרָיִין דְּאוֹרָיְיתָא הוּא דִּכְתִיב וְאִישׁ כִּי תֵצֵא מִמֶּנּוּ שִׁכְבַת זָרַע וְרָחַץ אֶת בְּשָׂרוֹ בַּמַּיִם דְּאוֹרָיְיתָא הוּא לִתְרוּמָה וְקָדָשִׁים אֲתָא הוּא תִּיקֵּן אֲפִילּוּ לְדִבְרֵי תוֹרָה


עֲשָׂרָה דְּבָרִים נֶאֶמְרוּ בִּירוּשָׁלַיִם אֵין הַבַּיִת חָלוּט בָּהּ וְאֵינָהּ מְבִיאָה עֶגְלָה עֲרוּפָה וְאֵינָהּ נַעֲשֵׂית עִיר הַנִּדַּחַת


וְאֵינָהּ מִטַּמְּאָה בִּנְגָעִים וְאֵין מוֹצִיאִין בָּהּ זִיזִין וּגְזוּזְטְרָאוֹת וְאֵין עוֹשִׂין בָּהּ אַשְׁפַּתּוֹת וְאֵין עוֹשִׂין בָּהּ כִּבְשׁוֹנוֹת וְאֵין עוֹשִׂין בָּהּ גַּנּוֹת וּפַרְדֵּסוֹת חוּץ מִגַּנּוֹת וְורָדִין שֶׁהָיוּ מִימוֹת נְבִיאִים הָרִאשׁוֹנִים וְאֵין מְגַדְּלִים בָּהּ תַּרְנְגוֹלִין וְאֵין מְלִינִין בָּהּ אֶת הַמֵּת


אֵין הַבַּיִת חָלוּט בָּהּ דִּכְתִיב וְקָם הַבַּיִת אֲשֶׁר לוֹ חוֹמָה לַצְּמִתֻת לַקֹּנֶה אֹתוֹ לְדֹרֹתָיו וְקָסָבַר לֹא נִתְחַלְּקָה יְרוּשָׁלַיִם לִשְׁבָטִים


וְאֵינָהּ מְבִיאָה עֶגְלָה עֲרוּפָה דִּכְתִיב כִּי יִמָּצֵא חָלָל בָּאֲדָמָה אֲשֶׁר ה' אֱלֹהֶיךָ נוֹתֵן לְךָ לְרִשְׁתָּהּ וִירוּשָׁלַיִם לֹא נִתְחַלְּקָה לִשְׁבָטִים


וְאֵינָהּ נַעֲשֵׂית עִיר הַנִּדַּחַת דִּכְתִיב עָרֶיךָ וִירוּשָׁלַיִם לֹא נִתְחַלְּקָה לִשְׁבָטִים


וְאֵינָהּ מִטַּמְּאָה בִּנְגָעִים דִּכְתִיב וְנָתַתִּי נֶגַע צָרַעַת בְּבֵית אֶרֶץ אֲחֻזַּתְכֶם וִירוּשָׁלַיִם לֹא נִתְחַלְּקָה לִשְׁבָטִים


וְאֵין מוֹצִיאִין בָּהּ זִיזִין וּגְזוּזְטְרָאוֹת מִפְּנֵי אֹהֶל הַטּוּמְאָה וּמִשּׁוּם דְּלָא לִיתַּזְקוּ עוֹלֵי רְגָלִים


וְאֵין עוֹשִׂין בָּהּ אַשְׁפַּתּוֹת מִשּׁוּם שְׁקָצִים


וְאֵין עוֹשִׂין בָּהּ כִּבְשׁוֹנוֹת מִשּׁוּם קוּטְרָא


וְאֵין עוֹשִׂין בָּהּ גַּנּוֹת וּפַרְדֵּסִין מִשּׁוּם סִירְחָא


וְאֵין מְגַדְּלִין בָּהּ תַּרְנְגוֹלִין מִשּׁוּם קֳדָשִׁים


וְאֵין מְלִינִין בָּהּ אֶת הַמֵּת גְּמָרָא


אֵין מְגַדְּלִין חֲזִירִים בְּכׇל מָקוֹם תָּנוּ רַבָּנַן כְּשֶׁצָּרוּ בֵּית חַשְׁמוֹנַאי זֶה עַל זֶה הָיָה הוּרְקָנוֹס מִבִּפְנִים וַאֲרִיסְטוֹבְּלוּס מִבַּחוּץ וּבְכׇל יוֹם הָיוּ מְשַׁלְשְׁלִים לָהֶם בְּקוּפָּה דִּינָרִין וְהָיוּ מַעֲלִים לָהֶם תְּמִידִים


הָיָה שָׁם זָקֵן אֶחָד שֶׁהָיָה מַכִּיר בְּחׇכְמַת יְוָונִית אָמַר לָהֶם כׇּל זְמַן שֶׁעוֹסְקִין בָּעֲבוֹדָה אֵין נִמְסָרִים בְּיֶדְכֶם לְמָחָר שִׁילְשְׁלוּ דִּינָרִין בְּקוּפָּה וְהֶעֱלוּ לָהֶם חֲזִיר כֵּיוָן שֶׁהִגִּיעַ לַחֲצִי הַחוֹמָה נָעַץ צִפׇּרְנָיו בַּחוֹמָה וְנִזְדַּעְזְעָה אֶרֶץ יִשְׂרָאֵל אַרְבַּע מֵאוֹת פַּרְסָה עַל אַרְבַּע מֵאוֹת פַּרְסָה


בְּאוֹתָהּ שָׁעָה אָמְרוּ אָרוּר הָאִישׁ שֶׁיְּגַדֵּל חֲזִירִים וְאָרוּר הָאָדָם שֶׁיְּלַמֵּד אֶת בְּנוֹ חׇכְמַת יְוָונִית וְעַל אוֹתָהּ שָׁעָה שָׁנִינוּ מַעֲשֶׂה שֶׁבָּא עוֹמֶר מִגַּנּוֹת הַצְּרִיפִין וּשְׁתֵּי הַלֶּחֶם מִבִּקְעַת עֵין סוֹכֵר


וְחׇכְמַת יְוָונִית מִי אֲסִירָא וְהָתַנְיָא אָמַר רַבִּי בְּאֶרֶץ יִשְׂרָאֵל




רש"י



 חפיפה. במסרק להרחקה דמילתא: לדברי תורה. שלא ישנה עד שיטבול: אין הבית חלוט בה. כדין בתי ערי חומה אלא גאולה תהיה לו אם ירצה לגאול ואם יגיע יובל יוצא ביובל כבתי ערי חצרים: זיזין. קורות יוצאין מן הכתלים: גזוזטראות. אולדליו''ר בלע''ז על פני העלייה מבחוץ: כבשונות. משרפות סיד לקדירות: גינת ורדין. כך שמה והיא היתה צריכה לקטורת והיינו כיפת הירדן כריתות (דף ו.) על שם שדרך הורד לגדל על שפת הירדן: אין מלינין בה את המת. מת בה אדם באותו היום קוברים אותו מיד: עריך. משמע שאתה יודע למי מיוחדת היא: אהל הטומאה. שמא יהא כזית מן המת מוטל בארץ והגזוזטראות מאהילות עליו ועל אנשים הרבה ונמצאת מרבה את הטומאה: משום שרצים. דרכן ליגדל באשפה ומרבים טומאה לפי שמתים שם ומטמאים הקדשים שבירושלים: קוטרא. עשן שמשחיר את החומה וגנאי הוא: סרחון. עשבים רעים הגדילים שם וזורקין בחוץ ועוד דרך גנות לזבלן ויש סרחון: משום קדשים. שתרנגולין מנקרין באשפה ומביאים בשר שרצים בפיהם ומטמאין את הקדשים: גמרא. מסורת היא בידינו ואין טעם לדבר: הורקנוס ואריסטובלוס. אחים היו ומריבין על דבר המלוכה: היו משלשין. אותם שבפנים מורידין מעל החומה דינרין מתרומת הלשכה בקופה לאותן שבחוץ לקנות תמידין: נעץ צפרניו. תקע שכן דרך חזיר כשגוררין אותו: ועל אותה שעה שנינו. במנחות (דף סד:) מעשה שבא העומר שהיה רגיל לבא מן הקרוב לירושלים אותה שעה בא מגנות צריפין רחוק מירושלים לפי שהחריבו בני המצור את תבואות השדה: מבקעת עין סוכר. שם מקום: 

תוספות



 אתא איהו ותיקן אפילו לדברי תורה. לא קיימא לן הכי אלא כר' יהודה בן בתירא דאמר דברי תורה אין מקבלין טומאה כדאמר בראשית הגז (חולין דף קלו: ושם) ובמי שמתו (ברכות דף כב.) האידנא נהוג עלמא כתלתא סבי וא''ת דהיכי אלים ר' יהודה לבטל תקנת עזרא וי''ל דדלמא סבר דלא תיקן עזרא דבר זה אי נמי התנה שכל מי שרוצה לבטל יבטל דבכי האי גוונא מותר כדאמר בריש מועד קטן (דף ג:) אי נמי לא פשט איסורו ברוב ישראל כדאמרינן גבי שמן בפ' אין מעמידין (ע''ז דף לו.) ואע''ג דמשמע התם דאי דניאל גזר עליו לא היה ר' יהודה נשיאה יכול לבטלו אע''פ שלא פשט היינו במילתא דכתיב בקרא אבל תקנת עזרא לא כתיב בקרא והא דדריש במי שמתו (ברכות דף כא:) מדכתיב והודעת לבניך וסמיך ליה יום אשר עמדת מה להלן בעלי קריין אסורין כו' אסמכתא היא דהא עזרא תיקן והא דאמר במי שמתו (שם דף יח:) גבי בניהו דתבר גזיזא דברדא ונחת וטבל לא לדברי תורה דאכתי עזרא לא הוה אלא לאכול חולין בטהרה: ואינה מביאה עגלה ערופה. וא''ת מאי אריא משום דלא נתחלקה תיפוק ליה משום דאית לן למיזל בתר רובא דעלמא כדאמר בלא יחפור (ב''ב דף כג:) ואע''ג דאמר התם דביושבת בין ההרים לא אזלינן בתר רובא וירושלים הרים סביב לה מכל מקום היו ישראל נכנסין ויוצאין לה לעלות לרגל ובשאר ימות השנה נמי לשלם נדרים ונדבות וגם אומות העולם היו באין לה לסחורה שקרויה רוכלת עמים וי''ל דמ''מ היו שם מקומות שלא היו מצויים כי אם יושבי ירושלים לבדם אי נמי בימי חזקיה שכל ישראל היו בירושלים ולא היו באין לסחורה: ואין מטמא בנגעים דכתיב אחוזתכם וירושלים לא נתחלקה לשבטים. אין לפרש שנתחלקה אלא שנתנו דושנה של יריחו תחתיה ולפיכך אין מטמא דבפ''ק דיומא (דף יב.) משמע דלמ''ד לא נתחלקה לא נתחלקה ממש וא''ת מנליה דלא נתחלקה ממש דלמא סבר נתחלקה אלא שנתנו דושנה של יריחו תחתיה כמו לר' יהודה דאמר נתחלקה ומטמא ובית המקדש עצמו אין מטמא אע''ג דנתחלק אלא משום שנתנו דושנה של יריחו תחתיו כדאמר התם וי''ל דבית המקדש סברא הוא אע''ג דנתחלק דחזרו וקנו אותו כדי שיהא לכל ישראל חלק בו אבל ירושלים אם מתחילה נתחלקה למה היו חוזרין וקונין אותה: לא יגדל אדם חזירין. וא''ת ת''ל דאסור לעשות סחורה בכל דברים טמאים כדתנן במסכת שביעית (פ''ז מ''ג) אין עושין סחורה בנבילות וטריפות ובפ' כל שעה (פסחים דף כג. ושם) נמי אומר ציידי חיה ועוף שנזדמנו להם מינים טמאים דוקא נזדמנו אבל לכתחילה לא כדדריש התם יהיו בהוייתן יהא ובת''כ נמי דרשינן שקץ הוא לכם שלא לעשות סחורה בהן ותירץ ר''ת דהיינו דוקא בדבר העומד לאכילה אבל אם מגדלן למשוח עורות בשומנן או למוכרן לישראל שימשח בהן שרי וכל חלב מותר למכור היכא דלא קאי לאכילה ובירושלמי נמי מפרש בהאי פירקא דסוסים וחמורים שרי לעשות בהן סחורה משום דסתמן למלאכה: ואסור לאדם שילמד בנו חכמת יוונית. וא''ת והלא בפולמוס של טיטוס גזרו כדאמרינן בפרק בתרא דסוטה (דף מט.) וטיטוס היה בשעת חורבן כדאמרינן בהניזקין (גיטין דף נו:) ומלכות בית חשמונאי קדמי טובא כדאמרינן בפ''ק דע''ז (דף ט.) וי''ל דמעיקרא גזרו ולא קבלו מינייהו א''נ אי הוה בעי למיקם בארור לא היה מיקרי עבריין אבל לבסוף איכא גזירה דרבנן ונראה דלא יגדל דמתני' היא היתה גזירה דפולמוס של טיטוס: ועל אותה שעה שנינו מעשה שבא. (כולה) משנה היא במנחות בפ' ר' ישמעאל (דף סד: ושם) וא''ת והא בימי מרדכי הוה המעשה כדאמר התם בגמ' דאתא חרשא אותיב ידיה אגנה כו' אמר להן מרדכי ותימה גדולה היא אם חיה מרדכי כל כך דבית חשמונאי לא היה כי אם ר''ס שנים קודם החורבן כדאמר בפ''ק דע''ז (דף ט.) ונראה לר''י דכל אותן שהיו בקיאים ברמזים ובלשונות היו נקראים על שם מרדכי לפי שהוא היה ראש וחכם להכיר ואותו מעשה דג' נשים דמייתי התם נראה שהיה מרדכי ממש דקאמר והיינו דתנן (שקלים פרק ה' משנה א') פתחיה על הקנין: 

רשב"א

 ותיקן טבילה לבעלי קריין. והאידנא נהוג כרבי יהודה דאמר אין דברי תורה מקבלין טומאה. ואם תאמר היאך בטל רבי יהודה מה שתיקן עזרא ואין בית דין יכול לבטל דברי בית דין חברו אלא אם כן גדול ממנו בחכמה ובמנין (מגילה ג, א). וי"ל דשמא סבור דמעולם לא תיקן עזרא בכך. אי נמי שהתנה עזרא שהרוצה לבטל יבטל וכדאמר בריש פרק קמא דמועד קטן (ג, ב) שמותר לבטל.





לא יגדל (יהודים) [אדם] חזירים. ואם תאמר תיפוק ליה דאסור לעשות סחורה בדברים האסורים כדתנן במסכת (שבועות) [שביעית] (פ"ז מ"ג) אין עושין סחורות בנבלות וטרפות, ובפרק כל שעה (פסחים כג, א) אמרינן ציידי חיה ועוף יהודים אסור לצוד חיה ועופות הטמאים אלא אם נזדמנו להם מותר, ושם אמרו שאסור דבר תורה דכתיב ושקץ יהיו לכם בהוייתן יהו. וי"ל דהכא אפילו נזדמנו לו שנפלו לו בירושה קאמר דאסור לגדלם וכדתניא לעיל (בבא קמא פ, א) מי שנפלו לו כלבים וחזירין בירושה אין מחייבין אותו למכור מיד אבל מוכר הוא על יד על יד.





ירושלמי: כתיב טמאים הם לכם וכתיב טמאים יהיו לכם אלא אחד איסור אכילה ואחד איסור הנאה. כל דבר שאיסורו דברי תורה אסור לעשות בו סחורה וכל דבר שאיסורו מדבריהם מותר לעשות בו סחורה. הרי חמור למלאכתו הוא גדל הרי גמל למלאכתו הוא גדל.





המאירי

התשיעית שיהו רוכלים והם המביאים קשוטי נשים רשאים לחזר בעיירות ולא יוכלו בני העיירות לעכב כדי שיזדמן להם מה שצריך להם ולא יתגנו על בעליהן:



העשירית שתקן טבילה לבעלי קריין ר"ל שלא יעסקו בתורה עד שיטבלו שמן התורה אין טומאת קרי אלא לתרומה וקדשים ובא הוא ותקנה אף לדברי תורה וכבר נתבטלה תקנה זו כמו שבארנו עניניה במסכת ברכות:



עשרה דברים נאמרו בירושלים הראשונה אין הבית חלוט בה ר"ל שכל המוכר בית בתוך עיר המוקפת חומה אם לא גאלה לשנים עשר חדש נחלט ביד הלוקח אבל ירושלם אע"פ שהיא מערי חומה אין הבית חלוט בה לעולם:



השנית במה שכבר ידעת בחלל שנמצא באדמה שמודדין העיר הקרובה ומביאין משם עגלה ועורפין אותה כמו שהתבאר במקומו אין ירושלם בכלל מדידה זו ואין מודדין לה מפני שאין מביאה עגלה ערופה אלא אם נמצא קרוב לירושלם מניחין אותה ומודדין לשאר עיירות:



השלישית שאינה נעשית עיר הנדחת:



הרביעית שאינה מיטמאה בנגעים:



החמישית שאין מוציאין בה זיזין וגזוזטראות משום חשש טומאת אהל וכן מחשש שלא יזוקו שם עולי רגלים:



הששית שאין עושין בה אשפות מפני שגדלין בהם שרצים וכל שהשרצים מצויין לשם טומאה מצוייה לשם:



השביעית שאין עושין שם כבשונות מפני שעשנם מרובה והוא משחיר כותלי החומה וכן שלא יתערב עם עשן המערכה:



השמינית שאין עושין בה גנות ופרדסים מפני שהעלים נושרין ונעשין זבל וכן בעליהם תולשין עשבים הרעים ומניחין אותם ונעשים זבל ובא לידי סרחון:



התשיעית שאין מגדלין תרנגולים בתוכה מפני שמצויין לנקר באשפות ומביאים כעדשה מן השרץ אצל הקדשים כמו שבארנו למעלה:



העשירית שאין מלינין בה את המת אלא או קוברין אותו או מוציאין אותו בבית שחוצה לה:



אע"פ שאין מגדלים גנות ופרדסים בירושלם גנת ורדים היה שם מימות נביאים הראשונים שלא עקרוה ופרשו בה חכמי הצרפתים מפני שהיא היתה צריכה לקטרת ופרשו ענינה בענין כיפת הירדן האמור בפטום הקטרת ואין הדברים נראין כמו שיתבאר במקומו:



באבות של ר' נתן שנינו שאין מעבירין עצמות המת בירושלם ואין נותנין בה מקום לגר תושב ואין מקיימין בה בית הקברות חוץ מקברי בית דוד וקבר חולדה הנביאה שהיה שם מימות נביאים הראשונים ויש מי שאמר שם שאין דין בן סורר ומורה בירושלם וכן שאין ממזר נכנס לירושלם:





שיטה מקובצת

 אתא הוא ותקן חפיפה. אומר רבינו תם דאין חפיפה אלא בראש וכו' וניחא הא דאמרינן בפרק בתרא דנדה טבלה ועלתה ונמצא עליה דבר חוצץ אם סמוך לחפיפה טבלה אינה צריכה לחזור ולטבול וכו'. ובפרק קמא דחולין אמרינן טבל ועלה ונמצא עליו דבר חוצץ אפילו נתעסק באותו המין כל היום כולו לא עלתה לו טבילה ולא מפליג בסמוך לחפיפה טבל. ויש לומר דההיא מיירי בגוף דליכא חפיפה והא דרבא מיירי בראש. ויש מתרצין דהאי דחולין מיירי בכהנות דאמרינן דאין צריכות חפיפה מפני שרגילות בכל יום לטבול לטהרות ודוחק. ה"ר ישעיה ז"ל.


אין הבית חלוט בה. אינו נמכר לצמיתות שלא נתחלקה לשבטים ולא מצי לאקנויי לדירה. וזה לשון הרמ"ה ז"ל בפרטיו אין הבית חלוט בה דכתיב לצמיתות לקונה אותו לדורותיו וקסבר ירושלים אינה מתחלקת לשבטים מאן מקנה ליה. ואין מביאה עגלה ערופה דגבי עגלה ערופה לרשתה אמר רחמנא וקסבר ירושלים אינה מתחלקת לשבטים. ע"כ.


ואין מביאין עגלה ערופה. תימה למאן דאמר רוב וקרוב הלך אחר הרוב וסבר דאין מביאין אלא בעיר היושבת בין ההרים תיפוק ליה הכא דאינה מביאה משום דאזלינן בתר רובא דעלמא וכו'. וצריך לומר דיש צד אחד לירושלים שאין רגילין לבא לדרך אותו צד. ונראה שלצד צפון היה שירושלים היתה לדרום הר הבית והיתה קרובה לצד מזרח ומערב ורחוקה מן הצפון ועל כל השערים קתני במדות שהיו משמשין כניסה ויציאה חוץ משער טדי בצפון דלא קתני משמשת כניסה ויציאה. ה"ר ישעיה ז"ל.


משום קוטרא. שהכבשונות כיון שעשנם מרובה משחיר כותלי החומה וכן שלא יתערב עם עשן המערכה. הרב המאירי ז"ל.
וגאון ז"ל פירש משום קוטרא שלא ישחיר העשן כותלי בית המקדש. כבשונות חפירות ששורפין בהן סיד. משום סירחא דכי מזבני להו הוי היזקא לעולי רגלים. ע"כ לשון גאון ז"ל.


אף על פי שאין מגדלין גנות ופרדסין בירושלים גנת ורדים היתה שם מימות נביאים הראשונים שלא עקרוה. ופירשו בה חכמי הצרפתים מפני שהיא היתה צריכה לקטורת ופירשו עניינה כענין כפת הירדן האמור בפיטום הקטורת. ואין הדברים נראין כמו שיתבאר במקומו. הרב המאירי ז"ל.


ואין מלינין בה את המת. קשה לי מאי איריא ירושלים והרי הלכה רווחת שאסור להלין את המת והמלין את מתו עובר בלאו שנאמר וכו' כדאיתא בפרק אלו מגלחין ועוד מאי קאמר ואין מלינין בה את המת גמרא ופירש רש"י מסורת בידינו ואין טעם לדבר ומאי גמרא דקאמר הא קרא הוא וכדאמרינן. ושמא יש לומר דבירושלים אין מלינין ואפילו לכבודו דאלו בעלמא לכבודו מותר. שיטה.
באבות של רבי נתן שנינו שאין מעבירין עצמות המת בירושלים ואין נותנין בה מקום לגר תושב ואין מקיימין בה בית הקברות חוץ מקברי בית דוד וקבר חולדה הנביאה שהיה שם מימות נביאים הראשונים. ויש מי שאמר שם שאין דין בן סורר ומורה בירושלים וכן שאין ממזר נכנס בירושלים. הרב המאירי ז"ל.
באותה שעה אמרו ארור האיש שיגדל חזירים ואף על פי שבכל מקום כבר היה אסור שאין עושין סחורה בנבלות וטרפות הוסיפו על זה עונש החרם. הרב המאירי ז"ל.
והרשב"א ז"ל תירץ דהכא אפילו אם נזדמנו או נפלו לו בירושה קאמר שאסור לגדלם וכדתניא לעיל מי שנפלו לו כלבים וחזירים בירושה אין מחייבין אותו למכור מיד אבל מוכר הוא על יד. ירושלמי.
כתיב טמאים הם לכם וכתיב טמאים יהיו לכם אלא אחד איסור אכילה ואחד איסור הנאה כל דבר שאיסורו דבר תורה אסור לעשות בו סחורה וכל דבר שאיסורו מדבריהם מותר לעשות בו סחורה הרי חמור למלאכתו הא גדל והרי גמל למלאכתו הוא גדל. ע"כ לשון הרשב"א ז"ל.


ארור שילמד בנו חכמת יונית. וא"ת והלא בפולמוס של טיטוס וכו'. ויש לומר דמעיקרא וכו' ככתוב בתוספות. אי נמי מעיקרא קיימי בארור ותו לא והשתא גזור לנדות ולרדות על כך. הרב רבי ישעיה ז"ל.





מהרש"א - חידושי הלכות

בד"ה ואין מטמא בנגעים כו' ובהמ"ק עצמו כו' שנתנו דושנה של יריחו תחתיו כדאמר התם כו' עכ"ל לא מצאתיו שם גם רש"י פירש שם דבהמ"ק עצמו לא נתחלק דכשקנה דוד את גורן מארונה גבה כסף מכל שבט ושבט כדאמרינן בספרי ובשחיטת קדשים עכ"ל ע"ש:


בד"ה ואסור לאדם כו' ונראה דלא יגדל דמתני' היא היתה גזירה דפולמוס של טיטוס עכ"ל דכיון דמתניתין דינא קתני אין מגדלין חזירים משמע דגזור וקבלו והעובר נקרא עבריין ואע"ג דלא הוזכר התם במתני' בסוף סוטה גזירה דלא יגדל בפולמוס של טיטוס איכא למימר כיון דהוזכר שם גזירה דלא ילמוד בנו יונית מה"ט גזרו נמי דלא יגדל חזירים דחדא טעמא אית בהו משום הך עובדא דאחים דהתם אפולמוס של טיטוס מייתינן ליה נמי האי עובדא דמה שגזרו כבר בהך עובדא דאחים בפולמוס של טיטוס קיימו להיות גזירה דרבנן וק"ל:





מהרש"א - חידושי אגדות

כשצרו בית חשמונאי כו' העלו להם חזיר עיין בחידושי אגדות דסוף מס' סוטה:


וחכמת יונית מי אסירא כו' ולא נשתייר אלא אני כו' וליכא למימר הכא שלא עשו כהוגן וחזי מאי סליק בהו דכי האי גוונא אמרינן פרק אמר להם הממונה גבי דואג בן יוסף דמשמע שאמר רבן גמליאל שיש לו להתאונן על מעלת בני בית אביו יותר מכל שאר בני העיר ועוד דבית אביו של רבן גמליאל שהיו נשיאים ודאי לא היו מניחים את בניהם ללמוד בחכמת יונית אם היה בו חשש איסור וק"ל:





חכמת שלמה

גמרא מכיר בחכמת יונית לעז להן בחכמת יונית אמר להן כו' כצ"ל:


שם שבא עומר מגנות הצריפים כו' כצ"ל:


רש"י בד"ה גינות ורדין כו' כיפת הירדן נ"ב בפ"ק דכריתות:





רש"ש

גמרא מגנות הצריפין. עמש"כ בשלהי סוטה:



רש"י ד"ה אין הבית יוצא ביובל כבתי ערי חצרים. כצ"ל בכ':



תד"ה ואינה שקרויה רוכלת העמים. אמת דהוא לישנא דקרא (ביחזקאל כז ג) אבל שם נאמר על צור:



תד"ה ואסור לאדם. ט"ס וצ"ל וארור האדם:



תד"ה ועל דבית חשמונאי לא היו כי אם ר"ו שנים. כצ"ל:





הגהות יעב"ץ

גמ' ארבע מאות פרסה על א"מ פרסה. נ״ב כמו שהיא מדתה כלומר כולה [ודוגמת זה איתא במגילה ג' א' ונזדעזעה א"י אמ״פעל אמ"פ]:


תוס' ד״ה ועל כו' לא היה כי אם כו'. נ"ב וזה היה בסוף ימי מלכי חשמונאי קרוב למאה שנה אחר התחלתם:





בן יהוידע

לְמָחָר שִׁלְשְׁלוּ דִּינָרִין בְּקֻפָּה וְהֶעֱלוּ לָהֶם חֲזִיר. יש להבין למה העלו חזיר ולא בהמה אחרת שאינה בת הקרבה והלא אותם הפרים בעליהם ישראלים היו ואינם עכו"ם אשר אוהבים החזיר? ועוד יש להבין והלא החומה היתה חומת ירושלים ולמה נזדעזעה ארץ ישראל שהיא חוצה לירושלים תזדעזע ירושלים בלבד?
ונראה לי בס"ד דידוע החזיר הוא קליפה גדולה ולכן תוך 'חֲזִיר' יש י"ז מספר טוֹב [17] שבלוע בקליפתו חלק טוב אשר על ידי כך תהיה קליפתו קשה וכתב מהר"ן [רבי נתן נטע שפירא] ז"ל דקליפת חזיר היא 'רע עין' ולכן החזיר התחתון אם יסמו את עיניו ימות וכתב דעשו דבוק בקליפת חזיר לכן היה רע עין ולכן אדום יש להם עין רעה וכנזכר בספרו מגלה עמוקות עיין שם.
ובזה פרשתי הטעם מה שנאמר וְהִנֵּה עֵשָׂו בָּא וְאַרְבַּע מֵאוֹת אִישׁ עִמּוֹ (בראשית לג, א) שהביא ארבע מאות איש כמנין 'רע עין' [400] ועיין בספר ראשית חכמה (בשער התשובה פרק ג' דף קלא) שכתב בשם המקובלים ז"ל שיש ארבע מאות כחות של סטרא אחרא כסוד וְהִנֵּה עֵשָׂו בָּא וְאַרְבַּע מֵאוֹת אִישׁ עִמּוֹ עיין שם ואפשר דהם כוונו לדבר זה גם כן ולכן אדום אוהבים את החזיר ולכן 'יְכַרְסְמֶנָּה חֲזִיר מִיָּעַר' נו"ן רבתי (תהלים פ, יד).
ובזה מובן היטב הטעם שהעלו להם חזיר לומר להם על מה אתם תופסים המקום הזה וסגרתם פתח החומה כנגדינו הלא עתיד לעלות למקום הזה חזיר שהוא אדום שכבר התנבא על זאת דוד המלך ע"ה במזמור 'עַל נַהֲרוֹת בָּבֶל' באומרו זְכֹר הֳ' לִבְנֵי אֱדוֹם אֵת יוֹם יְרוּשָׁלָ‍ִם הָאֹמְרִים עָרוּ עָרוּ עַד הַיְסוֹד בָּהּ (תהלים קלז, ז) וכן היה אחר כך שעלה טיטוס ופרץ החומה והחריב בית המקדש ולרמוז להם על זאת לכך העלו להם חזיר על החומה.
ובזה מובן הטעם שנזדעזעה כל ארץ ישראל שהיא ארבע מאות פרסה כמנין 'רע עין' דקליפת חזיר שהגבירו אותה בכך באותה שעה.



בְּאוֹתָהּ שָׁעָה אָמְרוּ: אָרוּר הָאִישׁ שֶׁיְּגַדֵּל חֲזִירִים, וְאָרוּר הָאָדָם שֶׁיְלַּמֵּד אֶת בְּנוֹ חָכְמַת יְוָנִית. קשא דעליית החזיר באה ונהייתה מחמת לימוד חכמת יונית ועל ידי כך פסק התמיד והיה צריך לקלל את המלמד חכמת יונית קודם?
ונראה לי בס"ד כי בְּאוֹתָהּ שָׁעָה לא ידעו ולא הרגישו דעליית החזיר היתה מכח אותו זקן שסיפר עמהם בחכמה יונית לכן תכף כשראו שהעלו להם חזיר ונזדעזעה החומה קללו להמגדל חזירים ואחר שידעו שזה הדבר נעשה מכח אותו זקן שספר יונית אז קללו את המלמד לבנו חכמה יונית ולכן דקדק בעל המאמר למנקט בְּאוֹתָהּ שָׁעָה אָמְרוּ אָרוּר הָאִישׁ שֶׁיְּגַדֵּל חֲזִירִים 'באותה שעה' דייקא.
והא דנקטי במגדל חזירים אִישׁ ובלימוד חכמה יונית אָדָם נראה לי בס"ד תואר אדם יאמר על חכם וחשוב אבל איש יאמר על כל המון העם ולימוד החכמה ימצא אצל החשובים ולגדל בהמות וחיות ימצא אצל סתם אנשים דעלמא.
והא דְנִזְדַּעְזְעָה אֶרֶץ יִשְׂרָאֵל בִּנְעִיצַת צִפָּרְנָיו נראה לי בס"ד כי החזיר יש לו סימן טהרה בעקביו דפרסותיו סדוקות אך סימן טומאה בפיו דאינו מעלה גרה כמו שנאמר וְאֶת הַחֲזִיר כִּי מַפְרִיס פַּרְסָה הוּא וְלֹא גֵרָה טָמֵא הוּא לָכֶם (דברים יד, ח) נמצא סימן טהרה מראה בעקביו אבל הוא בראשו נגעו כי פיו הוא בראשו ולכן נעץ צפרניו בחומה להראות סימן טהרה שיש בו כי אותו החזיר שהעלו הגם דאין בו דעת הנה הקליפה נתלבשה בו והניחתו לנעוץ צפרניו להראות שראוי הוא לקרבן מצד סימן זה של טהרה שיש בו, ולכן נזדעזעה ארץ ישראל בעת שהראה סימן טהרה זה שלו דכפי האמת טמא הוא מכח סימן טומאה אשר בפיו ולכן קללו את המגדל חזירים בקללה של ארור כי 'עקבי חזיר' גימטריא ארור [407] ולזה אמרו 'אָרוּר' הַמְּגַדֵּל חֲזִירִים שסמך והסתכל רק בעקבי חזיר שיש ברגליו סימן טהרה ולכך גדלו על כן ארור יהיה כמנין 'עקבי חזיר' שהסתכל בהם ולא נסתכל בראש החזיר ששם סימן טומאה.





גליון הש"ס - רבי עקיבא איגר

גמ' הורקנוס מבפנים. במנחות דף סד ע"ב ובסוטה דף מט ע"ב איתא בהיפך הורקנוס מבחוץ ואריסטובלוס מבפנים:





פני יהושע

בתוספות בד"ה אתא איהו ותיקן וכו' והא דדריש וכו' מה להלן בעלי קריין אסורים אסמכתא היא עכ"ל. וליכא למימר דמדאורייתא אסור בבעל קרי מחמת תשמיש דומיא שנאסר להם בחורב אל תגשו אל אשה ואתא עזרא וגזר אף בבעל קרי לאונסו דבברכות משמע להדיא דאפילו בריא המרגיל מחמת תשמיש נמי מתקנת עזרא היתה וק"ל:


בד"ה ואין מטמא וכו' וא"ת מנ"ל דלא נתחלקה כו' אלא משום שנתנו דושנה של יריחו תחתיו כדאמר התם עכ"ל. והתמיה מהרש"א דהאי מלתא לא מצינו התם וכו' ויש ליישב דהאי כדאמר התם אדלעיל קאי על מ"ש אף על גב דנתחלקה דמשמע מזה דר"י ס"ל דמקום מקדש נמי נתחלק ואפ"ה לא מיטמא ולא אמרינן נהי דלר"י ירושלים נתחלקה מקום מקדש מיהא לא נתחלק וע"ז הביאו ראיה כדאמר התם והיינו דאמרינן שם בפלוגתא דהני תנאי מה היה בחלקו של יהודה הר הבית וכו' נמצא משמע להדיא דמאן דס"ל ירושלים נתחלקה ה"ה למקום מקדש וא"כ קשה מ"ט דר"י דמקום מקדש אינו מטמא אע"כ משום שנתנו תחתיו דושנה של יריחו כנ"ל וכן נראה מסברא דא"א לומר דמקום מקדש לחוד לא נתחלק שהרי לא היו יודעין מקומו דאפילו בימי דוד סבור למבני בעין עיטם אבל אי אמרינן דירושלים כולה לא נתחלקה א"ש ודו"ק:





פתח עינים

ושיהיו קורין בשני ובחמשי עזרא תקן והא מעיקרא הוה מתקנא וכו'. מדברי הירושלמי ריש מגילה ופרק בני העיר ומסכת סופרים משמע דפליגי אתלמודין וסברי דקריא' ב' וה' ומנחת שבת הכל תקנת עזרא לחוד וכ"כ הרב המאירי ריש מגילה דמסכת סופרים פליג אגמרין וכמ"ש בעניותי בספרי הקטן ברכי יוסף סימן קל"ה וסימן תרפ"ה וע"ש במחזיק ברכה וכן רבינו ירוחם נתיב ב' ח"ג מייתי הירושלמי דשבתות וי"ט ור"ח וח"ה תקן משה רבינו ע"ה ועזרא תקן ג' בב' וה' ומנחת שבת וכן בספר האגודה הביא מהירושלמי דעזרא תקן ב' וה' ומנחת שבת ע"ש דף קל"ב ע"ב ע"ש ומיהו הרא"ש בתוספותיו ריש מגילה רצה להשוות הירושלמי לבבלי ועמ"ש אנכי עפר דל בספרי הקטנים בר"י ומחב"ר שם:


מכבסין בה' מפני כבוד שבת. מדברי רבינו יהונתן והרב המאירי הובאו בשיטה מקובצת מוכח דאין הקפידא אלא שלא יהיו מכבסין בע"ש וכן משמע מדברי מהרש"ל בים של שלמה וקצת אחרונים והכי מסתברא ודלא כהרב ידי אליהו תקון כ"א דסבר דהקפידא לכבס ביום חמשי דוקא ע"ש:


אוכלים שום בערב שבת. מהרש"ל בים של שלמה טרח להוכיח שהוא בליל שבת ולא זכר שהוא מפורש בירושלמי פרק הקורא עומד. והרמב"ם השמיט תקנה זו לפי שסובר שהיא תקנה לפי זמנם ולפי מקומם וכמ"ש בפירוש המשנה פרק קונם יין:


זה המשמש מטתו מע"ש לע"ש. והיא עונת ת"ח והאחרונים נסתפקו אם היה לו אונס בליל שבת אם חייב להשלים ומדברי הגאון אב"ד דק"ק פפד"מ בספר כתובה הנדפס מחדש בדף צ"ט ע"א וע"ד מוכח דחייב להשלים אם הי"ל אונס ולא דמי לנדה ע"ש ולי ההדיוט נראה [דגם לדבריו] אם תלמיד חכם זה הוא פשטני ואינו נוהג בעניניו כי אם על פי הש"ס והפוסקים ישלים. ואם זהיר לישר ארחתיו ע"פ הזהר הקדוש וגורי האר"י זצ"ל אינו מחוייב להשלים כפי טעמו של דבר שמפרש בזהר. והכל לפי מה שהוא אדם והחכם עיניו בראשו. [ובסגנון אחר כתבתי בכתובות שם ע"ש ודוק הטב]:


ושתהא אשה משכמת ואופה. בספר האגודה כתוב משכמת ואופה בערב שבת וכן נראה מדברי רבינו יונתן שהביא במקובצת לחד פירושא ועמ"ש בעניותי בספרי הקטן מחב"ר סימן תר"ב ע"ש:


תוס' ד"ה כדי שלא ילינו ג' ימים בלא תורה וא"ת מ"ש שתקנו ב' וה' וכו'. הרב רצוף אהבה צידד כמה צדדים בכונת קושיתם. והרשב"א בחידושיו פירש הקושיא דיתקנו שלישי וחמישי ע"ש והוא אחד מהצדדים שצידד הרב הנזכר. ומה שביאר הרב הנזכר לאיזה צדדים שצידד דיתקנו יום הששי הא ל"ק דיום הששי דבעו למטרח להכין צרכי שבת לא רצו לקבוע שיקראו ס"ת יום הששי:
ובספר רגל ישרה כתב דמ"כ טעם להא דלא יהיו שלשה ימים בלא תורה דאמר הקב"ה בראתי יצה"ר בראתי לו תורה תבלין ואם ישארו שלשה ימים בלא תורה נשרש היצר הרע בלבו כשור שנעשה מועד בג' ימים עכ"ד והוא טעם נכון ואפשר לרמוז בהך קרא דמייתי הש"ס הוי כל צמא לכו למים צמ"א גימטריא ס"מ וז"ש הוי כל צמ"א שיש לו יצה"ר הנמשך מפלוני לכו למים שזהו התבלין. ואמר כל צמא כלל כל מיני יצה"ר דמאכל ומשתה ועריות וחמדת ממון וכיוצא לכלם צועק הוי לכו למים כי המים זו תורה מגין בעד כל מין יצה"ר:


תוס' ד"ה לא יגדל אדם חזירין וכו'. מדברי התוס' מוכח דאיסור סחורה הוא מדאורייתא וכן מוכח ממ"ש התוס' בשאר דוכתי. וכן מוכח לכאורה מדברי הרשב"א בחידושיו שילהי פרקין בדפוס פראג וכן מטין דבריו בתשובותיו ח"א סימן ש"א ובמיוחסות סימן קע"ג. אמנם גם בתשובות ח"ג סימן רכ"ג פירש בהדיא דהוי דרבנן ועיין מה שרמזתי לעיל פ"ז דשביעית בס"ד:





שערי תורת בבל

(פב ב) חוץ מגנת וורדין וכו'.—עי' בערוך ע' ורד שתרגום שושנה ורד. וכתב במוסף הערוך שם, שכ"ה גם בלשון ישמעאל*ועי' חולין מז א ופירש"י שם ובפיה"מ להרמב"ם כלאים סופ"ה ושביעית פ"ז מ"ז, וצ"ע ביד החזקה הל' ברכות פ"ט ה"ו דמשמע, דשושנה אינה ורד, כ"ש בכ"מ שם (ע"ש).. ותמוה מ"ש רש"י כאן דורד היינו כיפת הירדן. והנה בערוך ע' כפת ב' כתב בלשון שני: רעי של דג הגדל בירדן והוא עמברא בלעז. וכ"כ הרמב"ם (הל' כלי המקדש פ"ב ה"ב וה"ד), דכיפת הירדן הוא ענבר בלשון ערבית. וכן כתב בשמ"ק רפ"ה דב"ב בשם תוס' הרא"ש, דכיפת הירדן הוא ענברא וריחו נודף ורעי של דג הוא. ולפ"ז ברור שאין זה ורד.


(שם תוספות) ד"ה ואין וכו' שנתנו דושנו וכו'.—כ"ה בספרי בהעלותך פיס' פ"א (ע"ש).

